Obsežna predstavitev študentk in študentov UL AGRFT na 60. Festivalu Borštnikovo srečanje
2025-06-06 08:00 - 2025-06-09 17:00 (Europe/Ljubljana)
V okviru letošnjega jubilejnega 60. Festivala Borštnikovo srečanje se bo v UL AGRFT predstavila s produkcijami in drugimi deli tako v tekmovalnem delu programa kot v sklopu študentskega gledališča, s pregledno razstavo del pri kostumografskih predmetih, in s sodelovanjem pri nastajanju festivalskega bloga, v okviru sodelovanja med FBS in Odprto katedro pa bo med 6. in 8. junijem izvedena tudi delavnica Smeh na robu resničnosti: moč ironije in humorja v času krize pod vodstvom kolektiva Ćto delat.

junij ob 19.00 – otvoritev Pregledne razstave izbranih del študentov UL AGRFT pri kostumografskih predmetih (2013–2025) v Kazinski dvorani SNG Maribor;

junij ob 19.30 – produkcija IV. semestra Dramske igre, Gledališke režije ter Dramaturgije in scenskih umetnosti Kolaž prizorov H. Ibsena in A. Strindberga na Malem odru SNG Maribor;

junija ob 12.00 – Borštnikov performativ #3, nastal v okviru predmeta Performans na Drugostopenjskem magistrskem študijskem programu Dramaturgija in scenske umetnosti, v Kazinski dvorani SNG Maribor;

junij ob 20.00 – uprizoritev Balada o trobenti in oblaku v soprodukciji UL AGRFT in Mini teatra v Veliki dvorani Lutkovnega gledališča Maribor

junij ob 19.00 – premiera produkcije Drugostopenjskega magistrskega študijskega programa Gledališka in radijska režija, smer Gledališka režija Ide gas v Veliki dvorani Lutkovnega gledališča Maribor;

junij ob 19.00 – produkcija V. semestra Dramske igre in Gledališke režije Opraviti z Eddyjem na Komornem odru SNG Maribor;

junij ob 20.30 – produkcija VIII. semestra Dramske igre, Gledališke režije ter Dramaturgije in scenskih umetnosti Gospa z morja v Veliki dvorani Lutkovnega gledališča Maribor.

Vljudno vabljeni!

Édouard Louis na UL AGRFT
2025-06-10 17:00 - 19:00 | Velika gledališka dvorana, AGRFT, Aškerčeva 5, Ljubljana
Letošnja Odprta katedra se zaključuje z obiskom francoskega pisatelja Édouarda Louisa, ki bo v torek, 10. 6. 2025, ob 17. uri v Veliki gledališki dvorani UL AGRFT na Aškerčevi 5 izvedel predavanje z naslovom Umetnost pobega in pogovor s študenti, v sredo, 11. 6. 2025, pa si bo na Študijskem odru 4 ogledal tudi letošnjo produkcijo V. semestra dramske igre in gledališke režije Opraviti z Eddyjem, nastali po njegovih izbranih delih.
Édouard Louis je mdr. avtor knjig Zgodovina nasilja, Opraviti z Eddyjem, Kdo mi je ubil očeta, Boji in preobrazbe neke ženske in Spremeniti se: metoda, ki so v različnih oblikah našle pot tudi do gledaliških odrov.
Ob tej priložnosti bomo predstavili tudi njegovo in Loachevo knjigo Pogovor o umetnosti in politiki, ki je pravkar izšla v zbirki Varia Založbe *cf. v soizdajateljstvu z UL AGRFT.
Vljudno vabljeni!

Kinofilm: Saint Omer
2025-06-11 18:00 - 20:00 | Kinodvorana, AGRFT, Aškerčeva 5, Ljubljana, Slovenija
V Kinofilmu bomo v sredo, 11. 6. 2025, ob 18.00 v Kinodvorani UL AGRFT predvajali film Alice Diop SAINT OMER (Francija, 2022, 122 min). Poleg številnih nagrad je film na beneškem festivalu leta 2022 prejel srebrnega leva – veliko nagrado žirije in leva prihodnosti za najboljši prvenec, leto kasneje pa še nagrado cezar za najboljši francoski prvenec.
Projekcijo pripravljamo v sodelovanju s Pravnim centrom za varstvo človekovih pravic in okolja PIC, ki v ciklu dogodkov »Pravo v filmu« raziskuje presečišče med filmsko naracijo in pravno mislijo.
V filmu Saint Omer se pisateljica Rama udeleži sojenja mladi Laurence, ki je obtožena umora svoje hčere. Rama načrtuje, da bo o Laurence napisala knjigo, navdihnjeno z mitom o Medeji, a besede obtoženke in izpovedi prič zamajejo njena prepričanja ter v njej prebudijo mučne spomine na otroštvo in strahove v zvezi z lastnim bližajočim se materinstvom. Večplastna obravnava pravnih in etičnih razsežnosti sodnega primera odpira vprašanja odgovornosti, družbene neenakosti in (ne)prikritega rasizma francoske družbe.
»Zgodbo teh žensk sem želela povedati, da bi zabeležila njihov molk, da bi jim vrnila vidnost. To je tudi eden od političnih ciljev filma.
Pa tudi govoriti o materah, iz katerih smo nastale, o prtljagi, ki jo nosimo s sabo, o naši dediščini, o bolečini, ki nas je oblikovala.«
Alice Diop
Projekciji bo sledil pogovor s prof. dr. Matjažem Ambrožem in doc. dr. Jasno Podreka, ki ga bo moderirala filmska kritičarka Maruša Kuret.
Na dogodek še posebej vabimo študente prava, sociologije, psihologije in sorodnih ved. Vstop je prost!
Prosimo, da udeležbo potrdite do srede, 11. junija, do 15.00 na e-naslov kino@agrft.uni-lj.si.

Javna predstavitev del v okviru PARL-a
2025-08-22 08:00 - 2025-08-28 17:00
V sodelovanju z UL AGRFT od 22. 8. do 31. 8. 2025 na študijskih odrih na Aškerčevi 5 poteka mednarodna platforma za raziskavo in razvoj sodobne scenske umetnosti Performance Art Research Ljubljana (PARL) Društva Via Negativa.

Več o platformi PARL, letošnjem programu in udeležencih si lahko preberete na: https://parl.si.

Javna predstavitev zaključnih del v nastajanju bo v Španskih borcih v nedeljo, 31. 8. 2025 med 16. in 22. uro. Vljudno vabljeni!

Kinofilm: Bodi bog z nami
2025-09-10 18:00 - 19:00 | Kinodvorana, AGRFT, Aškerčeva 5, Ljubljana, Slovenija
V ciklu Kinofilm bomo v sodelovanju s produkcijsko hišo Studio Virc v sredo, 10. 9. 2025, ob 18.00 v Kinodvorani UL AGRFT predpremierno prikazali najnovejši film legendarnega srbskega režiserja Slobodana Šijana BODI BOG Z NAMI (Budi Bog s nama, Srbija, 2024, 90 min).
Po koncu prve svetovne vojne je bil Boško Tokin ena osrednjih oseb srbskega zenitizma in dadaizma, bil je prvi srbski filmski kritik in promotor filmske umetnosti. Skupaj z Draganom Aleksićem je poskušal posneti avantgardno tragikomedijo Budi Bog s nama. Posnela sta le 200 metrov filma, pa še ti posnetki so skrivnostno izginili. O projektu je bil objavljen en sam članek, tako da danes ne vemo, za kaj naj bi v filmu sploh šlo.
»V narativni okvir, znotraj katerega se vseskozi konfrontirata domišljija in resničnost, je umeščena izmišljena zgodba o veselem, lascivnem, avantgardnem času dvajsetih let prejšnjega stoletja. Zgodba o mladosti, ki se je srečala s prvim množičnim uničenjem Evrope v Veliki vojni in pozabo iskala v zabavi, filmu in umetnosti.«
Slobodan Šijan
Opazen delež h komediji o snemanju prvega srbskega avantgardnega filma prihaja tudi iz Slovenije: skupina Laibach je ustvarila glasbo, Inja Zalta je nastopila v vlogi Ite Rine, masko je oblikovala Nataša Sevčnikar, koproducent filma je bil Studio Virc.
Pogovor z oblikovalko maske Natašo Sevčnikar, Jernejem Piklom in Iztokom Turkom iz skupine Laibach ter koproducentom Boštjanom Vircem bo po projekciji moderiral doc. Matevž Luzar.
Prosimo, da udeležbo potrdite do srede, 10. septembra, do 15.00 na e-naslov kino@agrft.uni-lj.si.

Kinofilm: UGLAŠENO SOBIVANJE – 40 LET DRUGE GODBE
2025-09-17 18:00 - 20:00 | Kinodvorana, AGRFT, Aškerčeva 5, Ljubljana, Slovenija
V sredo, 17. 9. 2025, ob 18.00 bomo v sodelovanju z RTV Slovenija predvajali film scenaristke, režiserke in montažerke Maje Pavlin UGLAŠENO SOBIVANJE – 40 LET DRUGE GODBE (Slovenija, 2024, 66 min).
Ibrahim Nouhoum, dolgoletni obiskovalec mednarodnega festivala Druga godba, je v 80. letih prišel v Slovenijo kot študent iz Malija. Spominja se, da v tistem času v Jugoslaviji ni bilo slišati afriške glasbe. Zato je bila Druga godba zanj praznik. Z Ibrahimom se sprehodimo skozi izbrane koncertne posnetke ter spomine ključnih protagonistov Druge godbe, ki že štirideset let širi obzorja v našem prostoru ter nas z glasbo različnih zvrsti, izrazov in kultur nagovarja k sprejemanju drugačnosti v vseh pojavnih oblikah. To je festival, ki nas uči uglašenega sobivanja.
»Skupni imenovalec mojega dolgoletnega ustvarjanja za TV SLO je gotovo glasba. Glasba s svojo povedno in angažirano noto, ki znotraj različnih glasbenih žanrov nagovarja, budi in povezuje najrazličnejše skupine družbe. V času študija me je prav Druga godba okužila z ljubeznijo do glasbe, ki presega žanrske, izrazne in kulturne okvirje ter poslušalca nagovarja z vsebino.«
Maja Pavlin
V pogovoru, ki ga bo po projekciji dokumentarca moderiral Jure Longyka, bodo sodelovali Maja Pavlin, Bogdan Benigar in Ibrahim Nouhoum.
Prosimo, da udeležbo potrdite do srede, 17. septembra, do 15.00 na naslov kino@agrft.uni-lj.si in pri tem navedete datum projekcije.

Kinofilm: ČAS NASPROTI NAJU
2025-09-18 18:00 - 20:00 | Kinodvorana, AGRFT, Aškerčeva 5, Ljubljana, Slovenija
V sodelovanju s festivalom MESTO ŽENSK bomo v četrtek, 18. 9. 2025, ob 18.00 v ciklu Kinofilm prikazali dokumentarec Simone Jerala ČAS NASPROTI NAJU (Slovenija, 2024, 60 min).
ČAS NASPROTI NAJU je intimen in čustveno bogat film o izjemni vezi med očetom in hčerko, ki enajst let s kamero beleži očetove modrosti, trenutke bližine in skupnega smeha. A v ozadju je vseskozi navzoč nelagoden občutek, da se nekaj dragocenega počasi izmika.
»Oče je bil moj najboljši prijatelj, edini človek, s katerim sva govorila isti jezik in se razumela do potankosti. Tak odnos je redkost. V življenju se zgodi le enkrat – če sploh. In prav zato je bil moj strah pred izgubo tako velik. S tem filmom sem skušala zadržati dragocen čas. Film sem ustvarila tudi za druge – za tiste, ki morda nikoli niso imeli priložnosti občutiti takšne povezanosti s starši.
Da pokažem, kako globoka in lepa je lahko vez med očetom in hčerko.
In kako dragoceno je, ko jo znamo ceniti in ohraniti v spominu.«
Simona Jerala
Pogovor s soscenaristko in režiserko Simono Jerala ter soscenaristom in montažerjem Andrejem Avanzom bo po projekciji moderirala doc. dr. Maja Krajnc.
Prosimo, da udeležbo potrdite do četrtka, 18. septembra, do 15.00 na naslov kino@agrft.uni-lj.si in pri tem navedete datum projekcije.

Srečanje Kako delovni pogoji vplivajo na igralčevo zdravje?
2025-09-24 15:00 - 17:00
V sredo, 25. septembra ob 2025 s pričetkom ob 15.00, bo v predavalnici AV1 na Aškerčevi potekalo srečanje z naslovom Kako delovni pogoji vplivajo na igralčevo zdravje?.
Srečanje poteka v sklopu strokovnega programa festivala Krafft in je del sodelovanja med UL AGRFT in DSI.
Na srečanju, ki ga bo vodila Maja Sever, bo v uvodnem predavanju nastopila dr. Metoda Dodič Fikfak, predstojnica Kliničnega inštituta za medicino dela, prometa in športa.

Vabljeni!

Kinofilm: REZNICA / NESKONČNE POČITNICE
2025-09-24 17:00 - 18:30 | Kinodvorana, AGRFT, Aškerčeva 5, Ljubljana, Slovenija
V ciklu Kinofilm bomo prihodnji teden v sodelovanju s Festivalom migrantskega filma prikazali dva filmska programa. V sredo, 24. 9. 2025, ob 17.00 bomo prikazali REZNICA / Reznica (režija Davor Marinković, Srbija, 2022, 23 min) in NESKONČNE POČITNICE / La lunga vacanza (režija Davor Marinković, Italija, 2024, 26 min).
Po projekciji se bo z Davorjem Marinkovićem in dr. Gregorjem Modrom pogovarjala Petra Meterc .
Prosimo, da udeležbo potrdite do srede, 24. 9., do 14.00 na naslov kino@agrft.uni-lj.si in pri tem navedete datum dogodka.

Kinofilm: Ograja / Kanon / Preselitev nikamor
2025-09-25 17:00 - 18:30 | Kinodvorana, AGRFT, Aškerčeva 5, Ljubljana, Slovenija
V drugem delu programa v ciklu Kinofilm v sodelovanju s Festivalom migrantskega filma bomo v četrtek, 25. 9. 2025, ob 17.00 prikazali OGRAJA / La Valla (režija Sam Orti, Španija, 2024, 15 min), KANON / El Canon (režija Martín Seeger, Čile, 2024, 19 min) in PRESELITEV NIKAMOR / Immigration to Nowhere (režija Nikolay Flotskiy, Norveška, 2024, 23 min).

Po projekciji se bo z Nikolayem Flotskiyem pogovarjal doc. dr. Andrej Šprah.
Prosimo, da udeležbo potrdite do četrtka, 25. 9., do 14.00 na naslov kino@agrft.uni-lj.si in pri tem navedete datum dogodka.

GOVOR. GLAS. IDENTITETA.
2025-09-29 09:00 - 20:00 | AV1, Aškerčeva cesta 5, Ljubljana, Slovenija
Mednarodni znanstveni simpozij
International scientific symposium
Govor. Glas. Identiteta.
Speech. Voice. Identity.
PONEDELJEK/MONDAY, 29. SEPTEMBER 2025

UVODNI NAGOVORI/OPENING SPEECHES: 9.00–9.30

SKLOP 1: 9.30–10.50
Vodi Alida Bevk
9.30–9.50 Cathryn Robson
»Od kod si? Ne morem ugotoviti tvojega naglasa«: glasovna identiteta odraslih otrok tretje kulture
“Where are you from? I can’t place your accent”: The Vocal Identity of Adult Third-Culture Kids
9.50–10.10 Mary Ann Vargas
Making Song
Making Song
10.10–10.30 Sara Matchett
Dih, ki postane beseda: utelešena poetika in glasovno delo z gledališko skupino seksualnih delavcev v Cape Townu
Breath Made Word: Embodied Poetics and Voicework with a Sex Worker Theatre Group in Cape Town
10.30–10.50 RAZPRAVA/DISCUSSION

ODMOR/BREAK: 10.50–11.10

SKLOP 2: 11.10–12.50
Vodi Alida Bevk
11.10–11.30 Ellen Foyn Bruun
Raziskovanje identitete in utelešenega znanja s pomočjo pristopa Fitzmaurice Voicework®
Exploring Identity and Embodied Knowing through Fitzmaurice Voicework®
11.30–11.50 Matthew Greenberg, Alida Bevk
Nevidni učitelj glasu: raziskovanje odnosov med učenci in učitelji v okviru učiteljskega programa Fitzmaurice Voicework® v mednarodnem sodelovanju
The Invisible Voice Teacher: Exploring the Student-Teacher Relationships of Fitzmaurice Voicework® Certification in a Multi-National Collaboration
11.50–12.10 Jennifer Hoit
Glas in psihoterapija
Voice and Psychotherapy
12.10–12.30 Dory Rebekah Sibley
Resonančna maska: razširjanje karakterizacije in glasovnega izražanja s pomočjo resonance in igre z maskami
Resonant Maskwork: Expanding Characterisation and Vocal Embodiment through Resonance and Mask Play
12.30–12.50 RAZPRAVA/DISCUSSION

ODMOR ZA KOSILO/LUNCH BREAK: 12.50–14.20

SKLOP 3: 14.20–15.40
Vodi Tomaž Gubenšek
14.20–14.40 Matija Terglav
Stališča poslušalk in poslušalcev do radijskega govora
Listeners’ Attitudes Towards Radio Speech
14.40–15.00 Maša Milčinski
Med Kokkolo in Zasavjem: iskanje skupnega jezika
Between Kokkola and Zasavje: Searching for a Common Language
15.00–15.20 Milorad Mićić
Govor, identiteta in gledališče
Speech, Identity and Theatre
15.20–15.40 RAZPRAVA/DISCUSSION

ODMOR/BREAK: 15.40–16.00

SKLOP 4: 16.00–17.40
Vodi Martin Vrtačnik
16.00–16.20 Zala Dobovšek
Političnost molka na odru: odsotnost govora kot znak zatiranja ali moči
The Political Nature of Silence Onstage: The Absence of Speech as a Sign of Oppression or Power
16.20–16.40 Živa Čebulj
Govorljivost dramskega prevoda in identiteta
Speakability, Drama Translation and Identity
16.40–17.00 Tomaž Toporišič, Eva Pori
Dinamika govornih leg v sodobnem gledališču: od prevoda k dramaturški interpretaciji in jezikovno-govornim izbiram
The Dynamics of Speech Registers in Contemporary Theatre: From Translation to Dramaturgical Interpretation and Linguistic-Speech Choices
17.00–17.20 Nina Žavbi
Jezik (govor) in identiteta v dramskem besedilu in na odru: primer morske deklice Nine Kuclar Stiković
Language (Speech) and Identity in Dramatic Texts and Onstage: The case of the mermaid by Nina Kuclar Stiković
17.20–17.40 RAZPRAVA/DISCUSSION

KULTURNI PROGRAM/CULTURAL PROGRAMME: 20.00

GOVOR. GLAS. IDENTITETA.
2025-09-30 09:00 - 20:00 | AV1, Aškerčeva cesta 5, Ljubljana, Slovenija
Mednarodni znanstveni simpozij
International scientific symposium
Govor. Glas. Identiteta.
Speech. Voice. Identity.
TOREK/TUESDAY, 30. SEPTEMBER 2025

SKLOP 5: 9.00–10.20
Vodi Nina Žavbi
9.00–9.20 Gabrijela Kišiček
Glas kot del etosa govorca
Voice as a Part of the Speaker’s Ethos
9.20–9.40 Janja Žmavc
Sodni oder identitet: retorični ethos in politični performans v Ciceronovem zagovoru Marka Kajlija Rufa
The Courtroom as a Stage of Identities: Rhetorical Ethos and Political Performance in Cicero’s Defence of Marcus Caelius Rufus
9.40–10.00 Jernej Kusterle
Pomembnost govornih prvin pri t. i. komuniciranju znanosti
The Importance of Speech Elements in Science Communication
10.00–10.20 RAZPRAVA/DISCUSSION

ODMOR/BREAK: 10.20–10.40

SKLOP 6: 10.40–12.00
Vodi Ana Duša
10.40–11.00 Ina Poteko
Govor in narečna identiteta pri slovenskih stand-up komikih
Speech and Dialect Identity among Slovenian Stand-Up Comedians
11.00–11.20 Karolina Vrban Zrinski
Izraznost govornih oblik v hrvaški televizijski dramski seriji Gruntovčani
The Expressiveness of Spoken Forms in the Croatian TV Drama Series Gruntovčani
11.20–11.40 Martin Vrtačnik
Igralsko-lektorski pristop v snovalni študentski produkciji Opraviti z Eddyjem
The Acting-Language Consulting approach in the Student Production Opraviti z Eddyjem
11.40–12.00 RAZPRAVA/DISCUSSION

ODMOR ZA KOSILO/LUNCH BREAK: 12.00–13.30

SKLOP 7: 13.30–15.10
Vodi Tomaž Gubenšek
13.30–13.50 Rok Dovjak, Klasja Zala Kovačič
Glas kot izraz okoliščin in javni govor med predpisom in zasebnostjo
The Voice as an Expression of the Environment and the Distinction between Standard and Personal Public Speech
13.50–14.10 Ajda Sokler
Napovedovalec kot glasnik v službi javnosti
The Announcer as Public Servant
14.10–14.30 Boris Kern, Branislava Vičar
Govorna realizacija spolne nebinarnosti v slovenščini
The Spoken Realisation of Gender Non-binary in Slovenian
14.30–14.50 Tina Lengar Verovnik
»Za jezik se lahko tudi skrijem«: govorne identitete študentk in študentov novinarstva
“I can hide behind language”: The Speech Identities of Journalism Students
14.50–15.10 RAZPRAVA/DISCUSSION

ODMOR/BREAK: 15.10–15.30

SKLOP 8: 15.30–16.50
Vodi Martin Vrtačnik
15.30–15.50 Branko Jordan
Medprostori, medidentitete: presečišča v govoru, igri in sebstvu v predstavah Jerneja Lorencija Pohorski bataljon in Boj na požiralniku
Interstices, Interidentities: Intersections in Speech, Play and Selfhood in Jernej Lorenci’s The Pohorje Battalion and Struggle at the Sinkhole
15.50–16.10 Ana Duša
Pripovedovati zgodbo drugega: konteksti, razlogi, načini in etične dileme
Telling the Stories of Others: Contexts, Reasons, Methods and Ethical Dilemmas
16.10–16.30 Gregor Zorc
Pripovedovanje se začne pri poslušanju
Storytelling Begins with Listening
16.30–16.50 RAZPRAVA/DISCUSSION

DRUŽABNI VEČER/SOCIAL EVENING: 20.00

Kinofilm: Sanremo
2025-09-30 18:00 - 20:30 | Kinodvorana, AGRFT, Aškerčeva 5, Ljubljana, Slovenija
Na univerzi novo študijsko leto začenjamo z mednarodno konferenco Vključujoča dolgoživa družba, ki jo organizirata Kompetenčni center za socialne inovacije za aktivno in zdravo staranje UL in Center vseživljenjskega učenja UL. V ciklu Kinofilm se konferenci pridružujemo z otvoritvenim dogodkom: na predvečer konference, 30. septembra, ob 18. uri vas vabimo na projekcijo celovečernega filma SANREMO (Slovenija, 2020, 86 min).
Poetična filmska pripoved o Brunu in Duši, ki živita v domu starejših občanov. Občasno se srečujeta, skupaj preživljata čas, a vedno sproti pozabljata, da se poznata. Lirične dialoge izpod mojstrskega peresa Miroslava Mandiča ubrano dopolnjuje vrhunska igra Sandija Pavlina in Silve Čušin.
»V filmu se sprašujem ali čustva lahko premagajo bolezen. Zanima me nenavadna atmosfera
doma za starejše, ki niha med poetičnostjo in nekim višjim spoznanjem, povezanim s starostjo in otroškostjo, ki se človeku vrača v obdobju, ko sam ne more več skrbeti zase.«
Miroslav Mandić
Filmski večer bomo zaokrožili s pogovorom z režiserjem in scenaristom prof. mag. Miroslavom Mandićem, glavnim igralcem Sandijem Pavlinom in montažerjem doc. Andrejem Nagodetom. Pogovor bo moderirala doc. dr. Maja Krajnc.
Prosimo, da udeležbo potrdite do torka, 30. septembra, do 15.00 na naslov kino@agrft.uni-lj.si.

GOVOR. GLAS. IDENTITETA.
2025-10-01 09:00 - 15:00 | AV1, Aškerčeva cesta 5, Ljubljana, Slovenija
Mednarodni znanstveni simpozij
International scientific symposium
Govor. Glas. Identiteta.
Speech. Voice. Identity.
SREDA/WEDNESDAY, 1. OKTOBER 2025

SKLOP 9: 9.00–10.20
Vodi Martin Vrtačnik
9.00–9.20 Jure Longyka, Marko Bajec, Maja Krebl
Razločevanje med naravnim in sintetiziranim govorom
Distinguishing between Natural and Synthesised Speech
9.20–9.40 Tanja Kocjančič, Jitka Veroňková
Učenje glasov tujega jezika s pomočjo ultrazvočnega snemanja: češki /r/ in /l/
Learning Foreign Language Sounds with Ultrasound Imaging: Czech /r/ and /l/
9.40–10.00 Jana Volk, Klara Šumenjak
Naglaševanje deležnika na -l izbranih glagolov med govorci in govorkami Slovenskega primorja
Stress Placement in -l Participles of Selected Verbs among Speakers from the Slovenian Littoral
10.00–10.20 RAZPRAVA/DISCUSSION

ODMOR/BREAK: 10.20–10.40

SKLOP 10: 10.20–12.00
Vodi Alida Bevk
10.20–10.40 Helena Korošec
Pomen aplikativnega lutkarstva za otrokov govor in njegovo identiteto
The Importance of Applied Puppetry for Children’s Language and Identity
10.40–11.00 Helena Šukljan
Radijska igra za dojenčke
A Radio Play for Babies
11.00–11.20 Jasmina Godec
Radijska igra kot prostor slišnosti marginaliziranih glasov: dekonstrukcija norosti skozi zvok in umetnost
The Radio Play as a Space of Audibility for Marginalised Voices: Deconstructing Madness through Sound and Art
11.20–11.40 Sara Horžen
Gledati z besedami: zvočni opis kot umetniška praksa
Watching with Words: Audio Description as an Artistic Practice
11.40–12.00 RAZPRAVA/DISCUSSION

ODMOR ZA KOSILO/LUNCH BREAK: 12.00–13.30

SKLOP 11: 13.30–14.50
Vodi Tomaž Gubenšek
13.30–13.50 Tjaša Jakop
Narečna ali pogovorna raba slovenščine kot izraz identitete ustvarjalcev
The Dialectal and Colloquial Use of the Slovenian Language as an Expression of the Identity of the Authors of Song Lyrics
13.50–14.10 Gregor Pompe
Modusi petja in govora v operi 20. stoletja – glasbeno, dramaturško ali identitetno vprašanje?
Modes of Singing and Speech in 20th-Century Opera: A Musical, Dramaturgical or Identity-Based Question?
14.10–14.30 Darja Švajger
Glas, govor, pevski glas: identiteta/psihologija glasu ter govorna oziroma pevska interpretacija
Voice, Speech, Singing Voice: Identity/Psychology of Voice and Speech or Singing Interpretation
14.30–14.50 RAZPRAVA/DISCUSSION

ZAKLJUČNI NAGOVOR/CLOSING SPEECH: 14.50–15.00

Kinofilm: Ars
2025-10-15 18:00 - 19:30 | Kinodvorana, AGRFT, Aškerčeva 5, Ljubljana, Slovenija
V sredo, 15. 10. 2025, ob 18.00 bomo v sodelovanju z RTV Slovenija predvajali dokumentarni film scenarista in režiserja Amirja Muratovića ARS (Slovenija, 2023, 53 min). Amir Muratović je ustvaril blizu 90 dokumentarnih filmov, med njimi celovečerne Temni pokrov sveta, Cankar, Bila so Titova mesta, Leteti!, Fabiani : Plečnik, številne portretne filme in serijo Zapeljevanje pogleda. V kratkih filmih raziskuje preplet animiranega in dokumentarnega.
V tem portretu radijskega medija beleži delo novinarjev, urednikov in številnih drugih ustvarjalcev 3. programa Radia Slovenija – Programa Ars od prvih zamisli in načrtovanja programa prek pisanja vsebine, snemanja intervjujev na terenu do studijskega snemanja, obdelave posnetkov in predvajanja programa. Televizijska ekipa se je pridružila radijcem tudi pri snemanju jazz koncertov v Cukrarni in Drami ter pri simfoničnem koncertu v Cankarjevem domu. S filmom ARS vstopamo v svet radijske ustvarjalnosti Programa Ars, ki je v šestih desetletjih zrastel v eno najpomembnejših kulturnih institucij v Sloveniji.
V pogovoru, ki ga bo po projekciji moderiral Žiga Bratoš, bodo sodelovali scenarist in režiser Amir Muratović, odgovorna urednica Programa Ars Ingrid Kovač Brus, urednik Uredništva igranega programa Programa Ars Alen Jelen in doc. Branko Jordan.
Prosimo, da udeležbo potrdite do srede, 15. oktobra, do 15.00 na naslov kino@agrft.uni-lj.

Kinofilm: Gora se ne bo premaknila
2025-11-05 18:00 - 19:30
V sredo, 5. novembra 2025, ob 18.00 bomo v Kinofilmu v sodelovanju s festivalom dokumentarnega filma Dokudoc predvajali film Petre Seliškar GORA SE NE BO PREMAKNILA / Slovenija, Francija, Severna Makedonija, 2025, 91 min, DOKUDOC POSEBNA OMEMBA 2025.
Bratje Zekir, Zarif in Zani preživijo vsako leto več mesecev v makedonskih gorah, kjer skrbijo za družinsko čredo. Daleč proč od ljudi živijo svobodno, a negotovo življenje, polno trdega dela, pa tudi iger, druženja in veselja. Ob tem se sprašujejo: kdo pravzaprav so? Bodo našli dekle, ki jih bo sprejelo? Kakšna prihodnost jih čaka?
Na letošnjem Festivalu slovenskega filma je Petra Seliškar prejela vesno za najboljšo režijo. Žirija je v utemeljitvi zapisala: »Režiserka Petra Seliškar je ustvarila nepozaben dokumentarec o izginjajočem načinu življenja. Njena režija usklajuje osupljive pokrajine z natančno opazovanimi osebnimi podrobnostmi, s čimer ustvarja film, ki je hkrati epski in intimen in ki bi ga lahko označili za enega najlepših filmov o fantih.«
Vesno za najboljšo montažo sta prejela tudi montažerja filma Laureline Delom in Sashko Potter Micevski.
Po projekciji se bo s Petro Seliškar pogovarjal izr. prof. Matjaž Ivanišin.
Prosimo, da udeležbo potrdite do srede, 5. novembra, do 15.00 na naslov kino@agrft.uni-lj.si in pri tem navedete datum projekcije.

Kinofilm: FIUME O MORTE!
2025-11-06 18:00 - 19:30
V četrtek, 6. novembra 2025, ob 18.00 bomo v Kinofilmu v sodelovanju s festivalom dokumentarnega filma Dokudoc predvajali film Igorja Bezinovića FIUME O MORTE! / Hrvaška, Italija, Slovenija, 2025, 112 min, nagrada DOKUDOC IZBRANI FILM 2025.
Leta 1919 je ekscentrični italijanski pesnik in vojaški častnik Gabriele D’Annunzio samovoljno vkorakal v mesto Fiume (danes Reka) in mu zavladal za 16 mesecev. Sto let kasneje je reški režiser Igor Bezinović skupaj s someščani to bizarno, a strašljivo aktualno poglavje iz zgodovine svojega mesta rekonstruiral in na novo interpretiral.
Film odpira razpravo o nacionalni identiteti, politiki in kulturi spomina, hkrati pa s humorjem in ironijo razkriva, kako zgodovina še vedno odmeva v današnjem času. Gre za delo, ki ni le pomemben prispevek k dokumentaristiki, ampak tudi vabilo k razmisleku o Evropi, mejah in utopijah oblasti.
Poleg vrste nagrad (Tiger na festivalu v Rotterdamu, šestih Zlatih aren na festivalu v Pulju…), je film na letošnjem Festivalu slovenskega filma prejel vesno za najboljšo manjšinsko koprodukcijo, Gregor Božič pa vesno za najboljšo fotografijo.
Po projekciji se bo s člani filmske ekipe in programsko selektorico festivala Dokudoc Majo Malus Azhdari pogovarjal doc. Rok Kajzer Nagode.
Prosimo, da udeležbo potrdite do četrtka, 6. novembra, do 15.00 na naslov kino@agrft.uni-lj.si in pri tem navedete datum projekcije.

Odprta katedra: Zakaj gledališča in javnost potrebujejo umetniške vodje?
2025-11-11 19:00 - 21:00
vabimo vas na drugo srečanje Odprte katedre, tokrat na okroglo mizo z umetniškimi vodjami in vodji slovenskih institucionalnih gledališč z naslovom Zakaj gledališča in javnost potrebujejo umetniške vodje?.
Okrogla miza bo povezovala širše vidike kulturne politike in vizije razvoja slovenskega gledališča z aktualnimi izzivi posameznih sezon ter konkretnimi vprašanji iz prakse umetniškega vodenja. Ob pogovoru o individualnih pogledih na poklic umetniške_ga vodje_ja in izzivih tega poklica bomo odprli tudi širša vprašanja, kot so: Kako se opredeljevati do želja občinstva? Kako razumeti vlogo države kot financerja? Kako soustvarjati gledališče z igralskim ansamblom? Ali je državno financirano gledališče sploh lahko avtonomno oziroma ali lahko govorimo o svobodnem gledališču? Je naloga gledališča še vedno narodotvorna?
Z organizacijo te okrogle mize želimo osvetliti kompleksnost umetniškega vodenja ter odpreti prostor za premislek o izzivih in prikritih problemih, s katerimi se umetniške_i vodje_ji srečujejo v slovenskem gledališkem prostoru.
Gostje in gosti okrogle mize bodo Rok Bozovičar, Marko Bratuš, Miha Golob, Barbara Hieng Samobor, Vesna Jurca Tadel in Neda Rusjan Bric.
Okrogla miza bo v torek, 11. novembra, ob 19. uri na Študijskem odru 5.

Vabljeni!

Drugi dogodek obštudijskega projekta UL AGRFT: Anja Novak - NE VESTE
2025-11-12 19:00 - 21:00
V sredo, 12. novembra 2025 ob 19.00 vljudno vabljene, vabljeni na drugi dogodek obštudijskega projekta UL AGRFT, posvečenega spodbujanju bralne kulture in knjigam.

Zbirno mesto je v podhodu Nazorjeve pred nekdanjo stavbo Akademije na Nazorjevi 3.

Na dogodku z naslovom NE VESTE se bo predstavila alumna AGRFT, igralka ANJA NOVAK- ANJUTA, avtorica odmevnih pesniških zbirk Rane rane in Žilažili ter drame Tekst telesa, ki je prejel Grumovo nagrado za najboljše slovensko dramsko besedilo.

Skupaj z avtorico bodo na dogodku nastopili še Drago Ivanuša, Blaž Šef in Voranc Mandić, ki bo vodil tudi pogovor o njenem literarnem ustvarjanju.

Na dogodku bodo na voljo tudi avtoričine knjige.

[ . . . ]
Ne zamudite!

Kinofilm: Proti nasilju
2025-11-26 18:00 - 18:30 | Kinodvorana, AGRFT, Aškerčeva 5, Ljubljana, Slovenija
V sredo, 26. novembra 2025, ob 18.00 bomo v Kinofilmu v sodelovanju s FeKK – Festivalom kratkega filma v Ljubljani in Pravnim centrom za varstvo človekovih pravic in okolja PIC predvajali izbor filmov, ki prikazujejo različne oblike nasilja na podlagi spola ter spolnega nasilja. Dogodek je del kampanje ob Dnevih boja proti nasilju nad ženskami, ki jih vsako leto obeležujemo med 25. novembrom in 10. decembrom.
IN TAKO ŠE ENA / I tako još jedna / Karla Jelić, Hrvaška, 2025, 29’, dokumentarni /// Vida Skerk je veljala za prihodnost hrvaškega filma, vse dokler je ni profesor na zagrebški Akademiji dramske umetnosti spolno nadlegoval, kar jo je privedlo do odločitve, da študij nadaljuje v Londonu. Film skozi Vidino zgodbo pokaže, kako hrvaška filmska skupnost obravnava žrtve spolnega nasilja.
FAČUK / Maida Srabović, Hrvaška, Slovenija, 2025, 13’, animirani /// V globoko verni vasi med dvema rekama je rojstvo ‘fačuka’ (nezakonskega otroka) smrtni greh. Vsi se zgražajo ob srečanju z mlado žensko, ki bo vsak čas rodila, medtem ko v njej narašča strah ob tem ozkoglednem in strogem ruralnem okolju.
KISMET / Žiga Virc, Slovenija, Hrvaška, 2025 , 14’, igrani /// Enajstletna Milena spremlja sestro, ki se bo poročila in odšla od doma, zato iz strahu, da bo izgubila najpomembnejšo osebo svojega življenja, kljubovalno izbruhne.
MORGANE / Lilou Massouty, Francija, 2023, 2‘ 20‘‘, animirani /// Ženska, žrtev nasilja v družini, dojame, da njeno telo razpada.
BARIKADA / Barricade / Alice Johannessen, 2023, 10‘, igrani /// Po travmatični izkušnji v šolskem avtobusu Aleena zadržuje jezo, dokler naključna povezava ne sproži njenega upora.
Po projekciji se bo filmska kritičarka Maruša Kuret pogovarjala s Katjo Zabukovec Kerin, predsednico Društva za nenasilno komunikacijo, Majo Plaz, predsednico Društva SOS telefon, ter scenaristko in dramatičarko Izo Strehar.
Prosimo, da udeležbo potrdite do srede, 26. novembra, do 12.00 na naslov kino@agrft.uni-lj.si in pri tem navedete datum projekcije.

Magistrska produkcija 'Jaz, David'
2025-11-28 - 2025-12-02
Vljudno vas vabimo na magistrsko produkcijo Gabrijela Lazića ‘Jaz, David‘ programa Gledališka in radijska režija, smer Gledališka režija, ki bo:

generalka v petek, 28. 11. 2025 ob 18.00 uri v Veliki gledališki dvorani AGRFT, Aškerčeva cesta 5,

premiera v soboto, 29. 11. 2025 ob 18.00 uri v Veliki gledališki dvorani AGRFT, Aškerčeva cesta 5,

prva ponovitev v ponedeljek, 1. 12. 2025 ob 18.00 uri v Veliki gledališki dvorani AGRFT, Aškerčeva cesta 5,

druga ponovitev v torek, 2. 12. 2025 ob 18.00 uri v Veliki gledališki dvorani AGRFT, Aškerčeva cesta 5.

Če si želite ogledati produkcijo, vas vljudno prosimo, da nam rezervacijo sedeža čim prej sporočite na naslov rezervacije@agrft.uni-lj.si.

Vljudno vabljeni!
__________________________

Režija
Gabrijel Lazić
Dramaturgija
Nastja Uršula Virk
Scenografija in kostumografija
Lovro Ivančić
Glasba
Sara Renar

Oblikovanje svetlobe
Domen Lušin
Igrajo
Eneja Štemberger
Muhamed Kulauzović
Kaja Petrovič
Luka Kotnik

Mentorji
Za gledališko režijo
doc. Žiga Divjak
Dragan Živadinov
Za gledališko produkcijo
doc. Mija Špiler

Če je spol normativna kategorija – opredeljena s civilizacijskimi pričakovanji – potem predoči tudi obstoj teles onkraj: teles, ki se tako ali drugače ne uvrščajo v tisto, kar je definirano kot normativ. Ta telesa izpadejo iz diskurza o tem, kaj naj bi spol bil. Prevladujoči diskurz v najboljšem primeru še vedno pozablja na telesa onkraj, v najslabšem pa jih patologizira in medikalizira. Nasilje nad telesi, ki tako ali drugače ne padejo v normativ, je vsakodnevni pojav, ki se pomembno izrisuje tudi v resnični zgodbi Davida Reimerja. Jaz, David skozi to zgodbo poskuša prevprašati prevladujočo binarno dojemanje spola in pričakovanja, ki obstajajo znotraj binarne matrike moškosti in ženskosti.

Odprta katedra: Angažna kolektiva
2025-12-02 19:00 - 21:00
Vabimo vas na četrto srečanje Odprte katedre, in sicer na forum z zaposlenimi Prešernovega gledališča Kranj, posvečen njihovi izkušnji kolektivnega angažmaja pri izbiri direktorja PGK.
V pretekli sezoni smo v slovenskem gledališkem prostoru s skrbjo spremljali politične sile in druge interese, ki so skušale vplivati na razpis za izbor direktorja PGK, pri čemer se je sistematično ignoriralo mnenja in stališča zaposlenih. V tem trenutku skupnega delovanja je kolektiv PGK pokazal, da je mogoče zaposlene gledališča razumeti tudi kot politično telo z odgovornostjo, dolžnostjo in politično močjo.
Zato jih sedaj vabimo v pogovor na AGRFT, da z nami delijo svoje izkušnje, uvide in prepoznane pasti kolektivnega angažmaja v imenu borbe za to, v kar kot kolektiv verjamejo.

V na forum so povabljeni vsi zaposleni Prešernovega gledališča Kranj.

Srečanje bo v torek, 2. 12., ob 19.00 na Študijskem odru 5.

Se vidimo!

Lep pozdrav,

Sebastijan Horvat in Dorian Šilec

Kinofilm: SEMMELWEIS
2025-12-03 18:00 - 19:30 | Kinodvorana, AGRFT, Aškerčeva 5, Ljubljana, Slovenija
V sredo, 3. decembra 2025, ob 18.00 bomo v Kinofilmu v sodelovanju z Lisztovim inštitutom, Madžarskim kulturnim centrom Ljubljana predvajali film SEMMELWEIS / Lajos Koltai, Madžarska, 2023, 127 min.
Medtem ko leta 1847 v dunajski porodnišnici divja skrivnostna epidemija, se zdravnik Ignaz Semmelweis poskuša spopasti s poporodno vročico in se pri tem upira vsem tradicionalnim metodam.
Madžarski zdravnik nemškega porekla Ignaz Semmelweis (1818–1865) je bil eden pionirjev antiseptičnih postopkov, slovel je kot »rešitelj mater«. Biografsko dramo o njem je posnel priznani madžarski direktor
fotografije in režiser Lajos Koltai. SEMMELWEIS je bil najbolj gledan madžarski film leta 2023, leta 2024 je na nacionalnem filmskem festivalu zmagal v kar šestih kategorijah (za najboljši film, najboljšo režijo,
stransko igralko, stranskega igralca, scenografijo in izvirno glasbo).
Film bomo predvajali s slovenskimi podnapisi.
Po projekciji se bo z glavno igralko Katico Nagy v angleškem jeziku pogovarjal direktor Lisztovega inštituta dr. Zoltán Thuróczy.
Prosimo, da udeležbo potrdite do srede, 3. decembra, do 12.00 na naslov kino@agrft.uni-lj.si in pri tem
navedete datum projekcije.

Kinofilm: KO PRIDEM VEN
2025-12-04 18:00 - 19:30 | Kinodvorana, AGRFT, Aškerčeva 5, Ljubljana, Slovenija
V četrtek, 4. decembra 2025, ob 18.00 bomo v Kinofilmu predvajali dokumentarni film Metoda Pevca KO PRIDEM VEN / Slovenija, 2025, 106 min.
Režiser in psihiater se odpravita v osrednji slovenski zapor na Dobu. Režiser verjame, da so tam zaprte tudi zgodbe, psihiater verjame, da lahko s svojo metodo psihodrame obsojencem odpre odrešujoč ustvarjalni prostor in pogled v prihodnost. Osvobojeno ozemlje v zaprtem območju?
Metod Pevec: »Vse bolj se mi zdi, da je najboljše izhodišče za dokumentarni film tam, kjer nečesa ne razumem, ampak me to hkrati neustavljivo privlači. Ko sem bil prvič v zaporu na Dobu, sem srečal zelo posebne ljudi. Doživel sem jih kot like, kot junake, ki bi jih rad sam napisal. Če bi znal.«
Film je na letošnjem Festivalu slovenskega filma v Portorožu prejel nagrado vesna za najboljši film po izboru občinstva.
Po projekciji se bo s soscenaristom in režiserjem Metodom Pevcem, soscenaristko in montažerko Olgo Michalik ter protagonisti filma Valonom Hoxhajem, Nenadom Mirovićem in Viktorjem Hilićem pogovarjala Lara Šifrer.
Prosimo, da udeležbo potrdite do četrtka, 4. decembra, do 12.00 na naslov kino@agrft.uni-lj.si in pri tem navedete datum projekcije.

Kinofilm: Filmi SFA
2025-12-09 18:00 - 19:30 | Kinodvorana, AGRFT, Aškerčeva 5, Ljubljana, Slovenija
Ob Tednu Univerze vas v ciklu Kinofilm v torek, 9. decembra, ob 18. uri vabimo na odprtje razstave ob 120. obletnici slovenskega filma in 80. obletnici Arhiva Republike Slovenije z naslovom Od filma do arhiva, 120 let slovenskega filma ter projekcijo izbranih filmov, nastalih v obdobju med leti 1905 in 1945. Dogodek pripravljamo v sodelovanju s Slovenskim filmskim arhivom, ki je del Arhiva Republike Slovenije.
Filmi dr. Karola Grossmanna: Odhod od maše v Ljutomeru, 1905, posneto na 17,5 mm, čb, nemi, 54 sek; Sejem v Ljutomeru, 1905 ali 1906, posneto na 17,5 mm, čb, nemi, 1 min 40 sek; Na domačem vrtu, 1906, posneto na 17,5 mm, čb, nemi, 2 min

Zadnja pot narodnih mučenikov v domovino, 1923, avtor Veličan Bešter, posneto na 35 mm, čb z obarvanimi prizori, nemi, 10 min 46 sek

Postojnska jama, 1925, neznani avtor, posneto na 35 mm, čb z obarvanimi prizori, nemi, 4 min

Bloški smučarji, 1932, scenarist, režiser, snemalec Metod Badjura, posneto na 35 mm, čb, nemi, 7 min 26 sek

Filmi dr. Alojzija Kunsta, 1929-1939, avtor Alojzij Kunst, posneto na 16 mm, čb/barvno, nemi, 12 min

Zeleni Jurij v Črnomlju, 1940, avtor Božidar Jakac, posneto na 16 mm, barvno, nemi, 5 min 41 sek

O, Vrba, 1940, 1945, režiser, snemalec dr. Mario Foerster, posneto na 35 mm, čb, zvočni, 7 min

Ljubljana pozdravlja osvoboditelje, 1945, scenarist, režiser dr. Mario Foerster, posneto na 35 mm, čb, zvočni, 10 min
Po projekciji se bo o prikazanih filmih in njihovem pomenu za razvoj slovenske kinematografije s soavtorje razstave Primožem Tankom pogovarjal doc. Rok Kajzer Nagode.
Prosimo, da udeležbo potrdite do torka, 9. decembra, do 12.00 na naslov kino@agrft.uni-lj.si in pri tem navedete datum projekcije.

Kinofilm: Edina zemlja
2025-12-10 18:00 - 19:30 | Kinodvorana, AGRFT, Aškerčeva 5, Ljubljana, Slovenija
V sredo, 10. decembra 2025, ob 18.00 bomo v sodelovanju z Veleposlaništvom Kraljevine Nizozemske v Sloveniji predvajali dokumentarni film EDINA ZEMLJA (No Other Land; Basel Adra, Hamdan Ballal, Yuval Abraham, Rachel Szor / Palestina, Norveška; 2024; 95 min). Z dogodkom obeležujemo svetovni dan človekovih pravic. Na ta dan je bila leta 1948 v Parizu sprejeta Splošna deklaracija človekovih pravic.
Palestinski aktivist Basel Adra že več let snema, kako izraelske okupacijske sile uničujejo vasi v njegovi domači regiji Masafer Yatta na jugu Zahodnega brega. Med bojem za ohranitev svoje skupnosti splete nepričakovano zavezništvo z izraelskim novinarjem Yuvalom Abrahamom.
Film je letos prejel oskarja za najboljši dokumentarni film, nagrado za najboljši evropski film 2024 ter množico drugih nagrad in priznanj. Predvajali ga bomo z angleškimi podnapisi.
»Vsi ljudje se rodijo svobodni ter imajo enako dostojanstvo in pravice. Dana sta jim razum in vest ter bi morali drug z drugim ravnati v duhu bratstva.« – 1. člen Splošne deklaracije človekovih pravic.
V pogovoru po projekciji bosta sodelovali doc. dr. Maruša Tekavčič Veber s Katedre za mednarodno pravo UL PF in Kristina Božič iz Amnesty International Slovenije. Razprava bo potekala v angleščini.
Prosimo, da udeležbo potrdite do srede, 10. decembra 2025, do 12.00 na naslov kino@agrft.uni-lj.si in pri tem navedete tudi datum dogodka.
Vljudno vabljeni k ogledu in pogovoru!

Kinofilm: Zdenko Vrdlovec / Oroslan
2025-12-11 18:00 - 19:30 | Kinodvorana, AGRFT, Aškerčeva 5, Ljubljana, Slovenija
V četrtek, 11. decembra 2025, ob 18.00 bomo v Kinofilmu v sodelovanju z revijo za film in televizijo Ekran gostili enega najvidnejših slovenskih filmskih publicistov Zdenka Vrdlovca, prejemnika letošnjega priznanja
revije Ekran.
Priznanje revije Ekran je bilo ustanovljeno leta 2012 ob petdesetletnici izhajanja revije z željo poudariti zasluge slovenskih filmskih publicistov in kritičark, ki s svojim delom prispevajo k dvigu filmske kulture v Sloveniji. Kot
je v obrazložitvi letošnje nagrade zapisala članica sveta revije Majda Širca, je Vrdlovec »ključna referenca filmskega pisanja, človek, ki mu je skoraj nemogoče spodnesti filmske misli, saj jih cepi na filozofski, zgodovinski,
sociološki ter kulturološki vidik, s čimer prešije svoje analize filmskega jezika; vsa ta zaledja pa elegantno pelje po poteh, ki so možne le znotraj žlahtne teoretske razprave.«
Z Zdenkom Vrdlovcem se bo o njegovem delu in obsežnem publicističnem opusu, brez katerega si je nemogoče predstavljati razvoj slovenske filmske kritike in teorije, pogovarjala urednica revije Ekran Ana Šturm.
Pogovoru bo sledila projekcija po izboru nagrajenca. Ogledali si bomo film Matjaža Ivanišina OROSLAN (Slovenija, Češka; 2019; 71 min 38 sek), v katerem dejanja postanejo besede in besede zgodbe.
Prosimo, da udeležbo potrdite do četrtka, 11. decembra, do 12.00 na naslov kino@agrft.uni-lj.si in pri tem navedete datum projekcije.

Kinofilm: NISEM NIHČE
2025-12-15 18:00 - 19:30 | Kinodvorana, AGRFT, Aškerčeva 5, Ljubljana, Slovenija
V ciklu Kinofilm bomo v ponedeljek, 15. decembra, ob 18. uri v sodelovanju s Festivalom LGBT filma predvajali igrani film Geraldine Ottier NISEM NIHČE (Io non sono nessuno, Italija, 2024, 123 min, slovenski podnapisi).
8. marca 1972 je bila Mariasilvia Spolato, učiteljica, LGBT aktivistka in feministka, fotografirana z napisom »Osvoboditev homoseksualcev«. Fotografija je obšla mesto, vrgli so jo iz službe, družina jo je zapustila in 40 let je živela na ulici.
Film NISEM NIHČE je luciden in boleč portret Mariasilvie Spolato, prve ženske v Italiji, ki se je javno izrekla za lezbijko. Ustanoviteljica revije Fuori! in Homosexual Liberation Front je zaradi svojega boja za pravice LGBT skupnosti izgubila vse, od kariere matematičarke do izvorne družine in partnerke. Biografski film oživlja spomin nanjo in ji izreka priznanje, ki ji je bilo za časa življenja v patriarhalni, seksistični in homofobni družbi odvzeto.
Prosimo, da udeležbo potrdite do ponedeljka, 15. decembra, do 12.00 na naslov kino@agrft.uni-lj.si in pri tem navedete datum projekcije.

Kinofilm: GORA SE NE BO PREMAKNILA
2025-12-17 18:00 - 19:30 | Kinodvorana, AGRFT, Aškerčeva 5, Ljubljana, Slovenija
V sredo, 17. decembra, vas ob 18. uri toplo vabimo na KINO! Kinofilm, na katerem bomo v sodelovanju z Društvom za širjenje filmske kulture KINO! – tudi zaradi izjemnega zanimanja – ponovno predvajali film dokumentaristke Petre Seliškar, nagrajenke Prešernovega sklada za leto 2026, GORA SE NE BO PREMAKNILA (Slovenija, Francija, Severna Makedonija, 2025, 91 min).
Film spremlja brate Zekirja, Zarifa in Zanija, ki več mesecev na leto živijo v makedonskih gorah in skrbijo za družinsko čredo. Njihov vsakdan oblikujeta delo in samota, medsebojne vezi pa se izrisujejo skozi drobne geste, ki kažejo, kako zelo njihovo življenje zaznamujejo ritmi narave in skupno vztrajanje.
Avtorsko držo Petre Seliškar lahko prepoznamo v načinu, kako kamera vzpostavi razmerje do ljudi in prostora – ne ponuja razlag, ne išče dramatičnih poudarkov, temveč deluje skozi pozornost, zadržanost in etično distanco, ki omogočajo, da se svet pred njo razgrne v svoji lastni dinamiki. Dokumentarno pri Seliškar ni reprezentacija, ampak pot procesa in poslušanja, ki omogoči vstop v čas, kot se oblikuje tam, kjer film nastaja.
Po projekciji se bosta s Petro Seliškar pogovarjala avtorja prispevkov v reviji KINO! Ema Paš in Matjaž Zorec.
Prosimo, da udeležbo potrdite do srede, 17. decembra, do 12.00 na naslov kino@agrft.uni-lj.si in pri tem navedete datum projekcije.

Produkcija V. semestra 'Kralj Lear'
2026-01-13 19:00 - 2026-01-18 21:00 | Velika gledališka dvorana, AGRFT, Aškerčeva 5, Ljubljana
Vljudno vas vabimo na produkcijo V. semestra DI, GLR in DSU.
W. Shakespeare: Kralj Lear, ki bo:

premiera v torek, 13. 1. 2026 ob 19.00 uri na ŠO4, Aškerčeva cesta 5,

prva ponovitev v petek, 16. 1. 2026 ob 19.00 uri na ŠO4, Aškerčeva cesta 5,

druga ponovitev v nedeljo, 18. 1. 2026 ob 19.00 uri na ŠO4, Aškerčeva cesta 5.

Če si želite ogledati produkcijo, vas vljudno prosimo, da nam rezervacijo sedeža čim prej sporočite na naslov rezervacije@agrft.uni-lj.si.

William Shakespeare: Kralj Lear
Prevod
Matej Bor
Avtorja priredbe
Lucas Carboni Kopše
Tilen Oblak
Režija
Lucas Carboni Kopše
Dramaturgija
Tilen Oblak
Igrajo
Nace Korošec – Kralj Lear
Ela Potočnik – Goneril
Špela Lovrec – Regan
Brina Rakun – Kordelija, Norec
Robert Kladnik – Kent, Burgundec
Jaša Savnik – Francoski kralj, Oswald, Edgar
Peter Marn – Knez Albany, Knez Cornwall
Maksim Mićković – Zdravnik
Kostumografija
Eva Rogl
Scenografija
Sara Kastelic
Glasbenica v živo
Ina Puntar
Izbor glasbe in oblikovanje zvoka
Lucas Carboni Kopše
Ina Puntar
Oblikovanje svetlobe
Domen Lušin
Producentka
Mija Špiler

Mentorji in mentorice
Za dramsko igro in gledališko režijo
prof. Branko Šturbej
doc. Nina Rajić Kranjac
Za dramaturgijo
prof. dr. Tomaž Toporišič
doc. Blaž Lukan
Za scenografijo
prof. mag. Jasna Vastl
Za kostumografijo
izr. prof. Tina Kolenik
asist. Nina Čehovin
za jezik in govor
asist. Martin Vrtačnik

NOREC: Takale noč bi ohladila tudi najbolj vročekrvno priležnico. Preden odidem, moram še nekaj prerokovati:
Ko župnik bo boljši kakor njegova beseda,
ko vino in voda ne bosta več v krčmi soseda,
ko bo gospod šivaču hlače pomeril,
ko zgorel bo ženskar, ne ta, ki je krivoveril,
ko si pravica ne bo več s sodnijo v laseh,
ko klatež in vitez ne bo več do zob v dolgéh,
ko več noben jezik ne bo znal natolcevati,
ko mošnja bo v gneči varna pred tati,
ko bojo oderuhi cekine razkazovali,
ko bojo zvodniki in candre cerkve zidali,
takrat ti, kraljestvo Albion,
zaklenka mrtvaški zvon:
napočil bo čas, o vi ljudje,
ko boš pri hoji premikal nogé.
To prerokbo bo izrekel veliki videc Merlin – jaz namreč živim še pred njegovim časom.
